Ålands lyceum

Ålands lyceum on yleissivistävä lukio Maarianhaminassa Ahvenanmaalla. Koulun opetuskieli on ruotsi. Ålands lyceum on verrattain suuri lukio; Opetushallinnon vuoden 2018 tilaston mukaan siellä opiskeli 432 lukiolaista. Kyseessä on Ahvenanmaan maakunnan ainoa lukio.

Yleissivistävässä Ålands lyceumissa voi valita erilaisia painotuksia lukio-opinnoissaan: esteettisen, humanistis-yhteiskuntatieteellisen, luonnontieteellisen tai terveys- ja urheilulinjan.
pienoiskuva|320x320px|Alands Lyceum Maarianhaminassa
Ålands lyceumin koulurakennuksen vanhimman osan on suunnitellut arkkitehti J. Ahrenberg, ja se valmistui vuonna 1903. Vuonna 1930 valmistui Torsten Montellin suunnittelema lisärakennus. 

On huomattava, että Ahvenanmaalla voi lukio-opinnot suorittaa muuallakin, sillä Ahvenanmaan toisen asteen koulutuksen katto-organisaation Ålands gymnasiumin alaisuudessa toimii kaksi erilaista lukiokoulutusta tarjoavaa oppilaitosta. Nämä ovat yleislukio (Ålands lyceum) ja Ahvenanmaan ammattikoulu (), josta valmistuvat suorittavat tyypillisesti kaksoistutkinnon.

 Lähteet 

 Aiheesta muualla 
 Ålands lyseumin katto-organisaation eli Ålands gymnasiumin viralliset sivut 

Luokka:Maarianhamina
Luokka:Suomen ruotsinkieliset lukiot
Luokka:Ahvenanmaan koulutus